***Kontrola plnenia uznesení***

**148 Kontrola plnenia uznesení**

**Úlohy v plnení**

**96/2** zo dňa 15.12.2011 - MZ ukladá prednostovi Miestneho úradu MČ Košice – Sídlisko KVP v spolupráci s navrhovateľom zabezpečiť spracovanie návrhu dokumentácie k realizácii zámeru vytvorenia multifunkčného parku na území uvedenom v bode 1.

Zodp.: prednosta MÚ Termín : apríl 2012

**131 I. zmena rozpočtu Mestskej časti Košice – Sídlisko KVP na rok 2012**

**131/2 ukladá** prednostovi Miestneho úradu Mestskej časti Košice – Sídlisko KVP, aby v spolupráci so starostkou mestskej časti požiadali kompetentných predstaviteľov Technickej univerzity Košice o zabezpečenie vypracovania alternatívnych návrhov (architektonických štúdií + predpokladaný rozpočet) študentmi tejto univerzity, na riešenie objektu „Rekonštrukcia fontány + architektonický návrh” v Mestskej časti Košice – Sídlisko KVP. Tieto návrhy následne predložiť na najbližšie rokovanie Miestneho zastupiteľstva Mestskej časti Košice – Sídlisko KVP.

**- navrhujem zaradiť** **medzi úlohy splnené**

**144 Zmeny a doplnky ÚPN Z Košice Myslava – lokalita 9.1.17**

v prípade súhlasu Mestskej časti Košice – Myslava so zámermi a doplnkami ÚPN Z Košice

Myslava – lokalita 9.1.17 **žiada,** aby boli dodržané nasledujúce záväzné podmienky:

a) investor bytových domov je povinný vybudovať prístupovú cestu z východnej strany, vrátane peších komunikácií, t.j. od Klimkovičovej ulice (po ktorej premáva MHD) na vlastné náklady v zmysle regulačného plánu Moskovská trieda.

Termín: do času kolaudácie obytného súboru

b) investor bytových domov je povinný vybudovať verejné parkovisko v zmysle regulačného plánu Moskovská trieda na vlastné náklady a odovzdať ho do majetku Mestskej časti Košice – Sídlisko KVP s minimálnym počtom parkovacích miest 71

Termín: do času kolaudácie obytného súboru

c) prístup k obytným domom nebude riešený cez jestvujúci novopostavený Obytný súbor Klimkovičova

d) súhlasí len so stavbou bytov rovnakého štandardu, aký bol v tejto lokalite už realizovaný.

**- navrhujem zaradiť** **medzi úlohy v plnení**

**148 Kontrola plnenia uznesení**

**b)** **schvaľuje** určenie zodpovednosti a termíny pre splnenie realizácie úloh schválených uznesením MZ MČ Košice – Sídlisko KVP č. 132 na X. rokovaní 24. mája 2012 v bode 6.b/ - II. zmena rozpočtu na rok 2012 podľa predloženého návrhu s vypustením tabuľkovej časti

Zodpovedný: prednosta MÚ MČ Košice – Sídlisko KVP Termín: do 11.októbra 2012

**- navrhujem zaradiť** **medzi úlohy v plnení**

**c)** **ukladá** prednostovi MÚ MČ Košice - Sídlisko KVP, aby v spolupráci so starostkou mestskej časti zintenzívnil komunikáciu mestskej časti s kompetentnými predstaviteľmi Technickej univerzity Košice za účelom zabezpečenia vypracovania alternatívnych návrhov (štúdia, skica, a pod.) na vhodné finančne nenáročné riešenia priestoru nefunkčnej fontány v Mestskej časti Košice – Sídlisko KVP, študentmi tejto univerzity. Tieto návrhy, námety i nápady následne predložiť na najbližšie rokovanie MZ MČ Košice – Sídlisko KVP

Zodpovedný: prednosta MÚ MČ Košice – Sídlisko KVP Termín: najbližšie rokovanie MZ

**- navrhujem zaradiť** **medzi úlohy v plnení**

**d) zriaďuje** iniciatívnu, pracovnú komisiu za účelom koordinácie jednotlivých postupov zabezpečenia dôkladnej prípravy i sumarizácie príslušných podkladov, informácii a návrhov na riešenie priestoru nefunkčnej fontány v MČ Košice – Sídlisko KVP v zložení podľa predloženého návrhu.

**- navrhujem zaradiť** **medzi úlohy splnené**

**166 Organizačný poriadok Miestneho úradu Mestskej časti Košice – Sídlisko KVP**

Miestne zastupiteľstvo Mestskej časti Košice - Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi

**ukladá**

prednostovi MÚ MČ Košice – Sídlisko KVP, aby v spolupráci so starostkou mestskej časti a kompetentnými odborníkmi pripravil nový, efektívny Organizačný poriadok aj Organizačnú štruktúru Miestneho úradu Mestskej časti Košice – Sídlisko KVP a tieto predložil na najbližšie rokovanie Miestneho zastupiteľstva Mestskej časti Košice – Sídlisko KVP.

**- navrhujem zaradiť** **medzi úlohy v plnení**

Spracoval : Ing. Peter Kakuloš, zástupca starostky

Košice, 29.10.2012